ငါးတု ခရုပွက် အိုင်ပျက်

ငါးတု ခရုပွက် အိုင်ပျက် ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် သဘာဝအားဖြင့် ငါးကဲ့သို့ မပွက်နိုင်သော ခရုက ငါးကို တုပ၍ ပွက်သဖြင့် အိုင်၌ ငါးရှိသည်ထင်ပြီး ပက်ခြင်းကြောင့် ရေအိုင် ပျက်စီးရသကဲ့သို့ မတုပသင့်သည်ကို တုပ ယှဉ်ပြိုင်သဖြင့် မိမိရော ပတ်ဝန်းကျင်ပါ ထိခိုက်ပျက်စီးရသည်။ ဆိုလိုရင်းတူညီသောအခြားစကားပုံ ဖားတုလို့ ခရုခုန် အိုင်ပျက်ရုံ- နှင့် အတူတူ။ မူလရင်းမြစ် "ဘယ်မှာ ချမ်းသာနိုင်ပါ့တော့မလဲ။ ငါးတုပြီး ခရုပွက် အိုင်ပျက်ရုံ ရှိတာပေါ့ သီသီရဲ့။" [၁၂၉၁] ကဝိမှန်၊ ၄၊ ၁။ ၂၀၇။ "ရန်အမှုကို မာန်ခုပြီး အန်မတုလေနှင့်။ ငါးတုလို့ ခရုပွက် အိုင်ပျက်ဆိုတဲ့ စကားကိုလည်း ဤနေရာ၌ နှိုင်းယှဉ်ပြီး ထင်မြင်အောင် စဉ်းစားမိပါစေ။" [၁၂၉၁] ကဝိမှန်၊ ၅၊ ၁၀။ ၂၄၄။ ကျမ်းကိုး Category:မြန်မာစကားပုံများ